AksaraLLM/aksara-bahasa-daerah-v1 huggingface dataset:
Elvis Aaron Presley (8 Januari 1935–16 Agustus 1977) inggih punika salah satunggalipun penyanyi rock 'n' roll legendaris saking Amérikah Sarékat. Panjenenganipun ugi dados prodhuser musik lan aktor. Panjenenganipun gadhah jejuluk "Raja Rock 'n' Roll". Amari lagu-lagunipun ingkang madukaken irama rock 'n' roll kaliyan lagu-lagu ballad, jagad rock 'n' roll gadhah fondasi komersial ingkang salajengipun saged dipunrembakaken déning musisi rock 'n' roll sanèsipun. Nalika wekdal suksesipun, konser-konser Elvis dipunrawuhi kathah masarakat (kathahipun golongan rumaja) kanthi cacahipun ingkang kathah sanget. Gaya, sipat, sarta cara ngagem busana Elvis dados simbol kanggé musik rock 'n' roll lan kathah dipuntiru déning pandemenipun.

Lair lan Karier 
Elvis lair ing East Tupelo, Mississippi, saking pasangan Vernon Elvis Presley dan Gladys Love Smith, Elvis ageng ing Memphis, Tennessee. Panjenenganipun wiwit sinau gitar lan main ing kathah acara ing papan belanja. Nalika sekolah menengah, Elvis kerja dados sopir truk kanggé perusahaan listrik.
Nalika mangsa panas ing taun 1953, Elvis mbayar $4 kanggé ngrekam kalih lagu ing perusahaan rekaman Sun Studios minangka bebungah kanggé tanggap warsa ibunipun. Ingkang gadhah Sun, Sam Phillips, remen kaliyan swantenipun Elvis lan salajengipun Elvis dipuntimbali supados dados vokalis penyanyi ballad ingkang taksih kosong. Nalika rekaman kasebat wiwitanipun kirang produktif, nanging nalika taksih ngaso wonten ing satunggalipun wekdal ing tanggal 5 Juli 1954, Elvis nyanyi lagu blues karyanipun Arthur Crudup ingkang irah-irahanipun That's All Right. Versi Elvis dipunremeni Philips lan lajeng dipunputer ing radhio ing Memphis lan dados hit ing laladan wau. Wiwit punika Elvis tur dhateng pirang-pirang papan panggènan.

Cathetan suku

Pranala njawi 
 ElvisFind.com
 Elvis.com
 

Lair 1935
Pati 1977
Artikel mawa basa krama
Presley
Stadion Wembley asring diarani Wembley utawa New Wembley (kanggo bedakake karo stadion kang kawak, diwaca/wɛmbli) iku salah siji stadion bal-balan kang ana ing Wembley Park, London Borough dalan Brent, Inggris lan dadi kandhange tim bal-balan nasional Inggris. Stadion iki dibukak taun 2007. Stadion Wembley bisa nampung kurang luwih 90.000 kursi, mula stadion iki dadi stadion gedhé dhéwé nomer loro ing Éropah. Stadion iki minangka pinal Piyala FA.

Stadion iki dirancang déning Foster and Partners lan Populous (banjur ditrusake déning HOK Sport). Ana baja kang mlengkung ing sadhuwure stadion iki, dawane 317 mèter, mula baja iki dadi baja kang mlengkung kanthi ngadeg ijen paling dawa sadonya. Stadion iki dibangun déning perusahaan Australia Multiplex kanthi prabeya £ 798,000,000.

Sadurung stadion iki dijenengi Stadion The Old Wembley banjur ditutup nalika sasi Oktober taun 2000. Wiwit dibongkar pisanan ing sasi Dhésèmber taun 2000. Banjur diwiwiti anggoné ndandani ing taun 2003. Nanging, ana prakara kang nggawe mulure wektu kanggo bongkar stadion iki, nganti Fèbruari 2003. Kang ndadèkaké stadion iki ora rampung-rampung anggoné ndandani amarga antarané WNSL lan Multiplex ana prakara kang prelu dirampungake kanthi ukum. Stadion iki rampung didandani tanggal 9 Maret 2007. Banjur minangka Pinal Piala FA 2007.

Gladri

Cathetan sikil 

Stadion bal-balan
Ulah raga ing Inggris
London
Sungnyung (숭늉) ya iku jinis ombenan tradhisional kas Koréa kang digawé saka banyu intip sega. Ombenan iki disenengi déning rakyat Koréa. Sega kang dimasak kesuwen dadi gosong ing dhasar panci diarani nurungji utawa intip sega lan yèn ditambahi banyu lan diombe diarani sungnyung. Tradisi ngombé sungnyung asalé saka kegiyatan pawon wong wadon Koréa ing jaman biyèn. Nalika rampung anggoné masak sega, wong-wong mau pada ngresiki dhasar panci masak (gamasot) kanthi ngesokake banyu supaya intipe sega bisa gampang diresiki. Wong Koréa ngombé sungnyung minangka sajian panutup mangan lan tradisi iki bisa ngrembaka banget. Sungnyung disuguhake nalika upacara penghormatan arwah leluhur kang minangka sajian panutupe.

Cathetan suku 

Ombèn-ombèn Koréa
Sega
Roeslan Abdulgani () ya iku nagarawan lan pulitikus Indonésia kang minangka Mantri Luar Negeri Indonésia ing taun 1956-1957. Dhèwèké racaké diundang kanthi nama Cak Roes.

Roeslan ya iku Sekretaris Jenderal Departemen Luar Negeri nalika taun 1954-1956. Setaun sawisé, dhèwèké dadi Sekretaris Jenderal Konferensi Asia-Afrika ing Bandung ing taun 1955. Sawisé dadi Mantri Luar Negeri, dhèwèké dadi Mantri Penerangan nalika taun 1962-1966, lan Wakil Mahamantri ing taun 1966-1967. Sawisé présidhèn diganti saka présidhèn Soekarno diganti présidhèn Soeharto, Roeslan dipercaya dadi Duta Besar RI ing Perserikatan Bangsa-Bangsa (1967-1971) lan uga dadi Ketua Tim Penasihat Présidhèn ngenani Pancasila 20 taun wiwit taun 1978.

Roeslan uga duwé gelar Jenderal TNI Kahormatan Bintang Papat, Bintang Mahaputra. Samangsa uripé, dhèwèké dikenal duwé gayutan kang cedhak karo Présidhèn Soeharto. Saka nikahe karo Sihwati Nawangwulan, dhèwèké duwé lima anak.

Pendidikan 
 HIS, Surabaya (1928).
 MULO, Surabaya (1932).
 HBS-B, Surabaya (1934).
 Kursus Tata Buku A lan B (1938).
 Kursus Notariat I dan II (1940).
 Hunter College, New York, AS (1968).
 Barnard College, New York, AS (1969).

Karier Roeslan Abdulgani 
 Anggota National Indonesische Padvinderij (1926).
 Ketua Indonésia Moeda (1934).
 Guru Sekolah Menengah Islamiyah/Perguruan Rakyat/Kursus malam
Taman Siswa, Surabaya (1935).
 Ketua Pedoman Besar Indonésia Moeda Surabaya (1936-1937).
 Karyawan Dinas Perindustrian dan Koperasi Rakyat, Surabaya.
 Poetera pérangan Ékonomi, Surabaya (1942-1943).
 Redaksi Majalah Bakti (1945-1946).
 Kepala Dinas Penerangan Rakyat Jawa Timur (1946-1947).

Cathetan suku 

Duta Besar Indonésia
Wakil Mahamantri Indonésia
Anggota DPA
Tokoh Surabaya
Mantri Luar Negri Indonésia
Mantri Penerangan Indonésia
Lair 1914
Tal (탈) ya iku jinis topeng kang asalé saka Koréa kang ngrembaka kawit jaman prasajarah. Topeng Koréa uga dikenal kanthi aran gamyeon, gwangdae, chorani, talbak lan talbagaji. Tal lumrahé digunakaké ing pementasan jogèd topeng (talchum) kang maineke pirang-pirang karakter wong, kéwan utawa makluk alus.

Topeng Koréa bisa dikategorekake dadi topeng religius lan topeng seni kang digawé saka bahan kayu, kertas lan kulit. Topeng religius ya iku jinis topeng kang dikeramatake ing kuil-kuil shamanisme lan digunakaké nalika ritual upacara. Topeng religius liyané ya iku topeng Bangsangsi kang digunakaké nalika ritual ngubur mayit kanggo ngusir roh ala. Topeng seni digunakaké ing pementasan talchum. Salah siji jinis topeng kang misuwur ya iku topeng Hahoe kang digunakaké ing pementasan Hahoe Byeolsing-gut talnori (Jogèd Topeng Hahoe) ing Andong.

Werna-warna kang racaké ana ing topeng Koréa ya iku abang, ireng lan putih kanggo nuduhake karakter tokoh kang dimainake. Saliyané iku warna uga dadi pratandha jinis kelamin lan umuré karakter. Topeng karakter wong tuwa wernane ireng, wong enom wernane abang lan wong wadon kang isih enom wernane putih. Akeh-akèhé topeng Koréa minangka karakter rai manungsa nanging ana topeng kang nggambaraké rai déwa-déwa, lan kéwan.

Cathetan suku 

Topeng
Seni ing Koréa
Kanjeng Raden Mas Tumenggung Roy Suryo Notodiprojo utawa disingkat KRMT Roy Suryo Notodiprojo utawa kondhang kanthi nama Roy Suryo () ya iku mantan pengurus Parté Dhémokrat ing bab Komunikasi lan Informatika. Roy kerep dadi narasumber ing médhia massa Indonésia ing babagan teknologi informasi, fotografi, lan multimedia. Roy uga naté dadi gawakake acara ing TV e-Lifestyle ing Metro TV 5 taun. Déning médhia massa Indonésia dhèwèké kerep dijuluki nimpuna informatika.

Roy Suryo ngrampungaké kuliah ing Jurusan Ilmu Komunikasi Universitas Gadjah Mada (1991-2001), terus mulang ing Jurusan Seni Media Rekam Institut Seni Indonésia taun 1994-2004. Dhèwèké uga tau dadi dhosèn tamu ing Program D-3 Komunikasi UGM, mulang fotografi kanggo semester nanging statuse ora dadi dhosèn tetep UGM. Roy Suryo kerep éntuk penghargaan saka lomba fotografi tingkat nasional sarta penghargaan saka liya-liyané, ing antarané saka Kadin babagan Telematika, Mantri Perhubungan Agum Gumelar, Majalah Trend Digital, Telkomsel, lan Garuda Indonésia. Saliyané ing babagan Telematika, dhèwèké uga mèlu ing Perhimpunan Penggemar Mobil Kuno Indonésia, Federasi Perkumpulan Seni Foto Indonésia, uga kacathet minangka salah siji konsultan teknis ing situs resmi Presidhen Susilo Bambang Yudhoyono.

Cathetan suku 

Alumni Universitas Gadjah Mada
Pulitikus Indonésia
Anggota DPR 2009-2014
Profesional komputer
Tokoh Kutha Ngayogyakarta
Wong saka Ngayogyakarta
Lair 1968
Talchum utawa talnori (탈춤;탈놀이) ya iku kesenian tradhisional Koréa kang diperagakake déning pirang-pirang wong kang nggunakaké  topeng lan kostum kanggo meragakake sawijining lakon lumantar jogèd, pacelathon lan lagu.

Sajarah 
Pagelaran kesenian iki dianggep wujud teater tradhisional lan dipentasake ing sakabehing Koréa. Mula bukane talchum kira-kira kawiwitan saka gut kang ana ing tingkat désa (burakgut) kanggo dedonga supaya panene apik lan rakyat désa dadi tentrem. Nanging, padha karo akèh-akèhé kesenian rakyat Koréa liyané, ora ana cathetan kang tinulis ngenani sajarah lan asalé pagelaran mau. Tulisan ngenani talchum anyar diwiwiti saka abad angka 20. Kabèh mau disebabake kesenian iki duwé warna-warna improvisasi ing pagelarane mula angèl yèn gawé cathetan kang jelas utawa tepat.

Gladri

Pranala njaba 
 Talchum- The Wisdom to Overcome Reality

Cathetan suku 

Jogèd Koréa
Ttaemiri (때밀이) ya iku istilah ing basa Koréa kang ateges nggosok, kang ditindakake sawisé aktivitas adus kanggo ngresiki awak. Wong Koréa biyasa nggosok awak sawisé kungkum nganggo banyu panas kanthi ngumpulaké andhuk kasar kang diaraniandhuk Italia kulité dadi semu abang-abang.

Andhuk Italia ya iku jinis kain kasar kang diprodhuksi ing Koréa kawit taun 1960-an kanggo kaperluan adus. Kain mau disenengi amarga bisa ngresiki rereget kang kanthil saéngga peminaté tansaya nambah. Diarani andhuk Italia amarga kain kasar kanggo gawé andhuk mau asalé saka Italia. Sabeneré dhokter wis menging praktik nggosok awak nganggo Andhuk Italia amarga bisa ngocèki sel kulit mula bisa ngakibataké kulit garing lan rikat tuwa. Sanajan duwé èfèk kang ora apik tumrap kulit, sapérangan wong Koréa isih seneng nggosok awak (ttaemiri) kang dikenal wong manca minangka budaya adusé wong Koréa. Saiki istilah ttaemiri uga manut marang wong kang nglayani jasa adus ing panggonan-panggonan padusan umum. Wog-wong mau ora mung nglayani jasa nggosok awak, nanging uga pijet lan facial. Para wisatawan manca sing ana ing Koréa akèh kang nyoba nggosok awak kaya kang ditindakaké déning wong Koréa lan tuku andhuk Italia nalika blanja ing pasar Namdaemun minangka cindheramata.

Cathetan suku 

Budaya Koréa
Adus
utawa o-bentō minangka panganan wujud sega kang diwadhahi kothak kanggo sangu mangan awan khas Jepang kang isiné sega, daging, iwak, lan janganan.

Jinis-jinis 

 
 Bentō kang diwadhahi kothak kayu kanthi rapet, lan ing jeroné ana pamisah dadi patang pérangan.
 
 Kemasan bentō isi panganan Cina
 
 Bentō kang wadhahé kendhil saka lempung.
 
Bentō tradhisional isi sega lan lawuh.
 
Bentō isi sega ditutupi nori kang wis dicelupaké kécap asin.
 
Bentō kang mung dumadi saka sega putih lan siji umeboshi kang didèlèh ing tengah kaya gendéra Jepang.

Istilah-istilah kang gegayutan karo bentō 
 
Bentō kang ora digawé ing omah, nanging dituku ing bakul bentō utawa rumah makan.
 
Mujudake lelakoning bocah sekolah kang mangan bentō sadurungé wektu mangan awan.
 
Bentō kang didol ing papan anggegana.
 
Bentō kang disedyakake ing papan syuting filem utawa acara TV.
 
Bentō yang disiapake wong wadon ing omah kanggo bojone ing kantor.
 
Pencuci mulut awujud jeruk kang dibekoake lan didol ing stasiun utawa ing sajeroning kreta karo ekiben.

Cathetan suku 

Jepang
Panganan
Olah-olahan Jepang

ar:بنتو
da:Bento
de:Bentō
en:Bento
es:Bentō
fi:Bentō
fr:Bentō
he:בנטו (אוכל)
ia:Bento
id:Bentō (masakan)
it:Bento
ja:弁当
ko:도시락
mr:बेन्तो
ms:Bentō
nl:Bentō
no:Bento
pl:Bentō
pt:Bentō
ru:Бэнто
simple:Bento
sv:Bento
th:เบนโต
vi:Bentō
zh:便當
zh-min-nan:Piān-tong
zh-yue:飯盒
Golden Retriever ya iku asu trah kang dikembangké dadi asu pamburu kanggo njupuk manuk buruan kang wis dibedhil. Asu trah iki kagolong jinis Retriever (panjupuk) kang bisa nemu utawa njupuk manuk banyu utawa unggas kang isih alasan kanggo pamburu. Wuluné kaya emas (golden) nalika ing ngisor srengéngé, mula diarani Golden Retriever. Jinis iki dikembangké dadi asu kang manut intuisi seneng karo banyu. Nalika njupuk asil buruan, asu iki ora ngrusak kéwan kang diburu. Kéwan asil buruan diwènèhaké marang pamburu isih wutuh lan ora rusak. Kacerdasan lan kapinteran kang manékawarna ndadèkaké Golden Retriever dadi asu kang bisa warna-warna. Antarané, didadèkaké asu pelacak narkoba, asu panulung SAR (Search and Rescue), asu pamburu, lan asu panuntun wong wuta. Sifaté kang seneng kekancan, sabar, lan bisa nyenengaké atiné sing duwé, gawé Golden Retreiver dadi salah sijiné asu kang paling kondhang ing donya (miturut statistik pratélan asu).

Wuluné kang rapet lan tahan banyu, bisa lurus utawa ngombak. Wuluné racaké ngrapet ing awak, ora ngadeg. Standhar American Kennel Club (AKC) nyatakaké yèn wulu kandel, warna emas kang cemlorot ing saben wayah, lan ora diakoni wulu kang padhang banget utawa peteng banget. Mula iku putih resik lan abang branang ora diakoni.

Cathetan sikil 

Asu
Jinis asu
Ras Asu
Vèteran (saka basa Latin vetus, kang artiné tuwa) yaiku wong kang tau duwé pengalaman ing babagan Militèr utawa panegak hukum. Lumrahé ana telung tataran kanggo vèteran, kang paling dhuwur yaiku vèteran perang kamardékaan, banjur vèteran perang kanggo njaga kamardékaan bangsa saka agresi nagara liya, lan kang pungkasan yaiku vèteran perang kanggo mbéla kapentingan bangsa-bangsa sekuthu, utawa mbéla kapentingan pulitik nagara. Pensiunan bala kang ora tau perang nglawan musuh saka njaba ora kena diarani vèteran, mung bisa diarani purnawirawan.

Ing Indonésia ana rong kategori kanggo vèteran, yaiku Vèteran Pejuang Kamardékaan kanggo sing mèlu Perang Kamardékaan Indonesia saka taun 1945 nganti taun 1949, lan Vèteran Pambéla Kamardikan kanggo kang mèlu perang nalika jaman Trikora lan Dwikora, uga kang ana ing Timor Timur saka taun 1975 nganti taun 1976. Kejaba iku, saiki uga lagi diusulaké prédikat Vèteran kang bala kang wis tau dikirim ning nagara manca kanggo tugas njaga perdamaian ing sangisoré bendéra Perserikatan Bangsa-Bangsa, amarga wis éntuk rekomendasi saka WVF. Ing sapérangan donya, Vèteran banget nggoné dihormati masarakat. Ing Amérikah Sarékat contoné, ana dina mirunggan kanggo para Vèteran perang, yaiku dina Vèteran.

Cathetan suku 

Militèr
SAR, akronim saka Search and Rescue, ya iku kagiyatan lan usaha golèk, nulung, lan nyelametaké manungsa kang ilang utawa kang lagi ngadhepi bebaya ing musibah-musibah kaya pelayaran, penerbangan, lan bencana. Istilah SAR wis dienggo kanthi internasional, mula ora gumun yèn wis dikenal wong ing donya kalebu ing Indonésia. Operasi SAR ora mung ana ing papan kang abot, kaya ning sagara, alas, ara-ara, ning uga ing kutha. Anggota SAR iku ya iku wong-wong kang wis dilatih mirunggan kanggo nulungi kurban lan ora mbebayakaké anggota SAR liyané. Tim SAR kerja nalika ana musibah kaya ta pesawat tiba, pesawat mudhun darurat, banjur musibah ning sagara kaya kapal kobong, kapal tabrakan, kapal kerem lan ngandas. Semana uga ing musibah liya kaya kobongan, gunung mbledhos, sepur tabrakan lan liya-liyané.

Ing sajeroning bencana, operasi SAR iku salah sawijiné saka pérangan siklus tanggap darurat bencana. Siklus iku mau kagabung saka pérangan iki, kaya ta nyegah (mitigasi), siaga (preparedness), tanggap darurat (response) lan pamulihan (recovery), dadi operasi SAR iku pancèn péranganing pakaryan kang tanggap darurat.

Cathetan suku 

Panyelametan
Salat Takiyatul Wulu yaiku salat sunat kang dilakoni umat muslim katurut kaanan pungkasan wulu. Wanguné salat wulu yaiku rong rakangat kanthi carané :
 Sapungkasané nglakoni wulu samana uga disunataké maca donga:

Tegesé:

Niyat Salat 
Niyat salat Takiyatul Wulu, samana uga dilapalaké kaya salat-salat kang liyané yaiku dibatin ing ati utawa diucapake kanthi ucapan lirih utawa alon. Sapungkasané maca donga ing dhuwur, banjur nglakoni salat wulu rong rakangat kanthi iklas pungkasan salam. Kanthi lapal niyat kaya mengkéné:

{{cquote|َUshalli sunnatal wudluu-i rak'ataini lillaahi ta'aalaa. Allaahu akbar.}}
Tegesé:Aku niyat salat sunat wulu rong rakangat amarga Allah Tangala. Allah Maha-agung'''

Deleng uga 
 Wuhdu

Réferènsi 
 Kumpulan Salat-Salat Sunat, Drs. Moh. Rifa'i, CV Toha Putra, Semarang, 1993
 Tuntunan salat sunnat, Dzikir.org 

Salat
Salat Istikharah yaiku salat sunat kang cacahé rong rakangat kang duwé mupangat utawa tumuju kanggo nyeyuwun ing Ngersané Allah kang Maha Agung lan Welas Asih kanggo nemtokaké pilihan kang luwih becik ing antarané loro pilihan kang durung cetha kasil katentukake apik lan alané.

Wektu Nindakake 
Salat Istikarah lan salat Hajat wektuné luwih utama dilakoni kaya salat Tahajjud yaiku ing wayah wengi utawa telungprapaté wengi kurang luwih jam 12 nganti jam 3 wengi, uga digarap kaya salat lumrahé.

Niat Salat 
Niat salat Istikharah semanauga padha karo niyat salat-salat kang liyané, yaiku diucapake déning ati utawa dibatin bisa uga diucapake kanthi lirih utawa alon.Pangucapan niyat salat kang banter utawa seru ora wangun manawa diucapake kanthi swara banter uga bisa nganggu umat muslim liyané ing sajeroning nglakoni salat.

Lafazh niyat:

Tata Cara 
Salat istikharah uga bisa digarap rong rakangat utawa nganti rolas (12) rakangat kanthi enem salam.
Sarampungé maca surat Al-Fatihah ing rakangat kapisanan banjur maca Surat Al-Kafirun kaping pisan.Banjur sapungkasane maca Al-Fatihah ing rakangat kang kaloro, maca sapisan Surah Al-Ikhlas sapisan. Uga ana wacanan surat kang liya, sapungkasané maca Al-Fatihah ing rakangat kang pisanan, maca ayat Al-Kursi kaping pitu.Banjur maca Al-Fatihah ing raka,at kaloro, maca Surat Al-Ikhlas (kaping sewelas.

Sawisé salam diterusake maca do'a salat istikharah nuwun patunjuk lan ngutarakake masalah kang diadepi. Ing kadis kang bahas babagan donga sakpungkasané salat istikharah saka Jabir r.a ngemukakake sajeroning donga mau uga katatar mengkene:
''"Ya Allah, aku nuwun patunjuk kasaenan ing pangerapan ya Allah kanthi ngèlmu kang mupangat ing sajeroning ajaran Islam. Nuwun kakuatan kanthi kakuwatan ya Allah.Ya Allah, Ora ana kajaba Allah kang maha Agung lan ngerti sakabehané apa kang ana ing donya iki tabahana ing ngadepi masalah lan pinggirake kabèh masalahku lan kabèh maslaha kang diadepi umat muslim kang ana ing donya.Nanging ing masalah iki ala utawa ora becik ing awakku sumangga disumingkirake saka awakku lan agama Islam ku.Ing dalan panguripanku uga tetpake sira ing kabecikan ing ngendhi ana Ridha lan kabecikana iku. (HR Al Bukhari)

Réferènsi 
 Kumpulan Salat-Salat Sunat, Drs. Moh. Rifa'i, CV Toha Putra, Semarang, 1993
 Tuntunan salat sunnat, Dzikir.org 
 Salat sunat Ikhtisar 

Salat
Salat sunat
Tim nasional bal-balan El Salvador iku tim kang makili El Salvador sajeroning kajuwaraan bal-balan internasional.

Rékor Piala Donya 
  tekan  - Ora lolos
  - Putaran 1
  tekan  - Ora lolos
  - Putaran 1
  tekan  - Ora lolos

Skuad 
7 Agustus 2011.

 

|-
! colspan="9"  style="background:#b0d3fb; text-align:left;"| 
|- style="background:#dfedfd;"

|-
! colspan="9"  style="background:#b0d3fb; text-align:left;"|
|- style="background:#dfedfd;"

|-
! colspan="9"  style="background:#b0d3fb; text-align:left;"|
|- style="background:#dfedfd;"

Pranala njaba 
 Situs resmi

Meksiko
Cocor Bebek utawi Kalanchoe pinnata inggih punika salah satunggalipun jinis tuwuhan ingkang saged dipundadosaken pethetan. Cocor bèbèk saged dipunkembangbiakaken kanthi sekar. Sanèsipun dados pethetan, cocor bèbèk gadhah manfaat kanggé kasarasan. Kathah tetomba tradhisional ing Indonesia kang ngginakaken cocor bèbèk kanggé nambani pinten-pinten lelara. Cocor bèbèk ugi karan suru, sosor bèbèk, teres lan tuju dengen.

Klasifikasi Cocor Bèbèk 
Klasifikasi saking tuwuhan cocor bèbèk inggih punika:
 Asma Latin: Kalanchoe pinnata
 Asma Indonesia: Cocor Bebek
 Kingdom: Plantae (tuwuhan)
 Subkingdom: Tracheobionta (tuwuhan pembuluh)
 Super Devisi: Spermatophyta (ngasilaken wiji)
 Divisi: Magnoliophyta (ngasilaken kembang)
 Kelas: Magnoliopsida (keping kalih utawi dikotil)
 Sub Kelas: Rosidae
 Ordo: Rosales
 Famili: Crassulaceae
 Genus: Kalanchoe
 Spesies: Kalanchoe waldheimii. Raym, Hamet, lan H. Parrier

Kandungan Cocor Bèbèk 
Kandhutan cocor bèbèk kang gadhah manfaat kanggé nambani lelara inggih punika:
 Asam lemon
 Asam apel
 Vitamin C
 Glukoside
 Tanin
 Bryophyllin A utawi mau senyawa anti tumor

Khasiat saking Cocor Bèbèk 
Khasiat saking Cocor Bèbèk inggih punika saged nambani lelara infeksi, peradangan, hipertensi, batu ginjel, lan rematik.

Cathetan suku 

Tetuwuhan
Pethètan
Seohyun  inggih punika salah satunggalipun anggota saking girl band Girls Generation saking Koréa Kidul. Seohyoen inggih punika putra tunggal ing kulawarga. Ing SNSD utawi Girls Generation, Seohyun inggih punika anggota kang paling meneng lan alim, jarang ngungkapaken amarah. Seohyeon (Seohyun) paling remen kalih stiker kodok, piyambakipun remen nempelaken stiker kodok ing kathah ruangan lan ing barang-barang anggota sapanunggalipun ing Girls Generation. Sapanunggaipun punika, Seohyeon (Seohyun) inggih punika satunggalipun anggota saking Girls Generation kang boten saged akting, uga punika rencang-rencangipun ngertos wekdal kang Seohyun nembé boten jujur.

Karir 
Karir Seohyeon (Seohyun) naté rilis solo kaliyan Jessica lan Tiffany, kapisan gadhah judhul "Oppa Nappa" basa Koréa: 오빠 나빠 lan kaping kalih judhul "Mabinogi(It's Fantastic!)" ingkang dipunagem dados tembang video game. Ing tanggal 17 Fèbruari 2009, Seohyeon (Seohyun) nyanyi duettrot kaliyan Joo Hyun-mi (feat.Davichi) judhulipun "JjaRaJaJja" basa Koréa: 짜라자짜.

Kalian Taeyeon, Jessica, Sunny, Sooyoung lan anggota Super Junior Leeteuk, Kyuhyun, Sungmin, Donghae, Ryeowook,Shindong, Eunhyuk, Yesung, Seohyeon (Seohyun) nyanyi tembang Seoul Song. Kanggé promosi Carribean Bay, Seohyeon (Seohyun) naté nyanyi tembang Cabi Song kaliyan Yoona, Yuri lan anggota boyband Koréa 2PM. Ing drama MBC Kim Soo Ro piyambakipunnate nyanyi solo soundtrack "It's Okay Even If It Hurts" basa Koréa: 아파도 괜찮아요. Singel punika dipunrilis tanggal 25 Juni 2010. Ing SMTown Live '10 World Tour piyambakipun duet spesial kaliyan member Super Junior inggih punika Kyuhyun kaliyan tembang "Call My Heart Out".

 2005 ‘Smart Student Uniforms’ ad models (with DBSK/TVXQ)
 2009 Featured with Joo Hyunmi ‘Jjalajjaja (짜라자짜)‘
 2009 CF ‘Post Cereal‘ (with Sunny, Sooyoung)
 2010 CF ‘Clean and Clear’ (with f(x) Krystal)
 2010 Variety show MBC ‘We Got Married‘ (with CN Blue Jung Yong-hwa)
 2010 OST for MBC drama Kim SooRo ‘It’s Okay Even If It Hurts’
 2010 Voice Actor for ‘Despicable Me‘ Korean title: ‘Superbad’ (as Edith)
 2010 MV TRAX – ‘Oh! My Goddess‘
 2012～　Girls' Generation-TTS

Cathetan suku 

KAktris
Aktris Internasional
Penyanyi
Member Girls Generation
Lair 1991
Vic Zhou () dhèwèké iku aktor, modhèl lan penyanyi priya saka Taiwan kang uga kondhang dadi anggota boyband saka Taiwan F4. Ing Indonésia kondhang amarga mainaké peran ing filem Meteor Garden. Dhèwèké uga tau mainaké peran ing serial drama "Love Storm", "Mars", "Silence", lan "Delicious Relationship".
Dhèwèké dadi anggota paling enom saka boyband Taiwan, F4. Amarga umuré kang isih enom, dhèwèké olèh perlakuan istiméwa saka para anggota F4 liyané.

Jeneng undangan kang diparingi éyangé, Zaizai (kang artiné bocah cilik) dadi undang-undangan akrabé déning para fansé.

Ana ing dhuwur puncak popularitas, Vic dudu tipe wong kang nglalèkaké pandhidhikané. Dhèwèké iku sarjana saka rong jurusan ing rong universitas kang ora padha, ya iku bisnis administrasi ing Hsing Wu College lan Manajemen Indhustri saka China University of Technology Chung Kuo Institute of Technology.

Karir 
Dhèwèké tinemu nalika salah sawijining kancané lagi mèlu audhisi kanggo "Meteor Garden". Nalika ngentèni, ana pegawé "Meteor Garden" kang weruh lan ngaku manawa dhèwèké mirib karo Hua Ze Lei, salah sijiné peran ing "Meteor Garden" lan dijaluki kanggo mèlu audhisi. "Meteor Garden" iku sérial kang diadhopsi saka drama Jepang "Boys Over Flowers" utawa Hana Yori Dango, lan Vic meranaké tokoh Hua Ze Lei, tokoh kang menengan lan sènsitif kang kekancan karo Shan Cai, tokoh protagonis wadon.

Amarga ngèlmu mau, dhèwèké nggabung karo boyband F4 kang sempet ngrilis album.
Vic dhéwé iku anggota F4 pisanan kang nyoba solo karir lan nembangaké sountrack drama kang dilakoni. Ora namung "Meteor Garden", Vic uga mbintangi drama-drama Taiwan liyané, kaya ta "Meteor Rain", "Poor Prince", "Meteor Garden II", "Come To My Place", "Love Storm" lan liya-liyané. Kabèh perané lumrahé dadi peran kang disenengi déning para rumaja.

Nanging, peranné ning "Mars" bebarengan Barbie Hsu dadi titik balik aktingé ing akting,
amarga peran kang luwih komplèks karo karakter kang duwé akèh masalah, awit saka nglalu,
post-trauma stress syndrome, masalah psikologi, kakerasan, pelècèhan sèksual, lan isih akèh liyané. Awit iku dhèwèké meranaké peran kang sérius lan nantang karo masalah psikologi kang lumayan serius.

Filmografi

Sérial TV
 2001: Meteor Garden, Yamada Taro Monogatari, Meteor Rain
 2002: Come to My Place, Meteor Garden II
 2003: Love Storm
 2004: Mars
 2006: Silence
 2007: Sweet Relationship
 2008: Wish to See You Again
 2009: Black and White
 2009: The Last Night of Madam Chin

Film
 2008: Linger
 2008: Tea Fight

Diskografi

Album
 2001: Meteor Rain
 2002: Make A Wish
 2003: Fantasu 4ver, Love Storm Soundtrack
 2004: Remember, I Love You, Ost. Mars
 2006: Ost. Silence
 2007: I'm Not F4
 2007: Waiting For You (F4)

Filmografi

Film

Diskografi

Cathetan sikil 

Aktor Taiwan
Vanness Wu (tradhisional: 吳建豪; prasaja: 吴建豪; pinyin: Wú Jiànháo; ) ya iku aktor lan penyanyi saka Taiwan lair ning Amérikah Sarékat, anggota F4, dhèwèké uga meranaké Mèi Zuo ning serial télévisi Meteor Garden.
dhèwèké anggota boy band saka Taiwan, JVKV (mbiyené F4) iki lancar nganggo basa Inggris lan Mandarin.
Ora namung nyanyi, Vanness Wu uga pinter akting, njoged lan nge-rap.

Vanness tau ngalami lelara ning taun taun 2010 nalika nglakoni syuting ning sawijining iklan kang dibintangi dhèwèké.
Sirahé kejeduk batu nganti getihé ngrobyos.
Nanging kadadéan iku nyatané ora nggawé nyambut gawéné kurang profésional.
sawisé dirawat déning dhokter, dhèwèké bali manèh menyang anggoné syuting lan nglakoni kanthi lancar.

KARIR 

Sadurungé kondhang dadi anggota F4, Vanness Wu nyambut gawé ddai telemarketer ning Amérika.
Nili sawisé iku dhèwèké tinemu karo wong kang nggoleti bakat kang jenengé Carl Choi, kang duwé kepenginan nggawé proyek boyband.
weruh potensi kang ana saka Vanness, akiré Vanness digabungaké karo Jerry Yan, Vic Zhou lan Ken Zhu kanggo minangka boyband F4.

Sawisé promosi gedhé-gedhéan jeneng saka boyband mau ora namung kondhang ning Taiwan nanging uga ning
donya internasional.
Grup mau ora namung kondhang karo tembangané nanging uga aktingé ning serial METEOR GARDEN.
Aktingé Vanness Wu kang paling kondhang ya iku ning drama Taiwan METEOR GARDEN bebarengan karo anggota F4 liyané, kaya ta Jerry Yan,
Vic Zhou, lan Ken Zhu.
Vanness Wu uga mainaké peran ning filem liya bebarengan karo aktris Koréa, Hyun joo Kim ning filem STAR RUNNER (2003) lan bebarengan karo Shawn Yue,
Sammo Hung, Maggie Q, Michael Biehn lan Li Bing Bing ning filem DRAGON SQUAD (2005).

Vanness Wu ngrilis rong album solo, ya iku BODY WILL SING lan V.DUBB. Vanness Wu uga tau kolaborasi karo Kangta (mantan anggota boy band saka Koréa H.O.T)
lan single kaping pisanané Scandal dirilis Mèi 2006.
Ora namung karo Kangta, Vanness Wu uga duet karo Coco Lee ning Hip Hop Tonight kang ana ning album paling anyar Coco Lee kang judhulé WOW!! COCO.

DISKOGRAFI

Album 

 BODY WILL SING
 V.DUBB
 IN BETWEEN (NEW + BEST SELECTION)
 REFLECTIONS
 C'EST LA V

Single 

 Only
 I Don't Wanna Lose You
 Reason
 Love, Faith, Live
 Is This All ft Ryan Tedder

FILMOGRAFI 

Film:
 2003 STAR RUNNER
 2003 THE KUMITE (CANADA, USA)
 2005 DRAGON SQUAD
 2005 DRAGON HEAT (USA)
 2007 KUNG FU FIGHTER
 2008 THREE KINGDOMS: RESURRECTION OF THE DRAGON
 2009 LAMB
 2009 KUNG FU CHEFS
 2010 THE ROAD LESS TRAVELLED
 2010 THE HAUNTING LOVER
 2010 1040
 2010 TBD

Serial TV 

Serial Tv:
 2001 METEOR GARDEN
 2001 METEOR RAIN
 2001 METEOR GARDEN II
 2002 PEACH GIRL
 2002 COME TO MY PLACE
 2004 SAY YES ENTERPRISE
 2008 WISH TO SEE YOU AGAIN
 2009 AUTUMN'S CONCERTO
 2010 YEAR OF THE RAIN
 2010 MATERIAL QUEEN

Cathetan suku 

Aktor Taiwan
Lair 1978
Biofilm inggih punika kempalanipun sèl-sèl mikroorganisme/mikrob mliginipun jinis bakteri ingkang tumemplèk ing satunggalipun lelumahan lan dipunlèmèki déning polisakarida ingkang dipunèkskrèsikaken déning sèl-sèl bakteri.
Wontenipun biofilm dipunsebabaken amargi mikroorganisme langkung remen damel lingkungan mikro lan relung (niche) piyambak. Mikrofilm ngrangkep nutrisi kanggé tuwuhipun populasi mikroorgaanisme lan mbiyantu uwalipun sèl-sèl saking lelumahan wonten ing sistem ingkang mili. Lelumahan punika dados habitat ingkang wigatos tumrap mikroorgaanisme amargi nutrisi saged kaserep ing lelumahan saéngga kandhutan nutrisinipun saged langkung inggil tinimbang ing lebet larutan. Konsekuènsinipun inggih punika, cacah lan aktivitas mikroba wonten ing lelumahan limrahipun langkung inggil tinimbang nalika wonten ing toya.

Ngantos dumugi taun 1980-an, modhèl tetuwuhan kanthi biofilm dipunanggep minangka satunggalipun wewujudan ingkang narik kawigatosan lan sanès satunggalipun studi èlmiah ingkang temenan. Salajengipun, bukti-bukti ingkang sampun dipunkempalaken nedahaken bilih pawangunan biofilm inggih punika modhe tetuwuhan ingkang langkung dipunremeni déning mikroorganisme, sanèsipun punika mèh sadaya lelumahan ingkang kénging utawi kontak kaliyan mikrob dipunpanggihi saged nyurung pawangunan biofilm. Adhedhasar punika, studi babagan biofilm saged dados langkung intènsif.

Cathetan suku

Pranala njawi 
 Buku babagan biofilm (biofilm hypertextbook)  
 Biofilm ing toya (biofilm in streams) 

Artikel mawa basa krama
Mikrobiologi
Baktèri
Biologi sèl
Tteokguk (떡국) ya iku jinis sop kang digawé saka adonan roti beras kang digodhog ing kaldu. Masakan tteokguk ateges sup roti beras, lumrahé disuguhake ing dina Seollal utawa taun anyar Imlek ing Koréa. Kaldun diwènèhi bahan-bahan kaya ta bawang perai, daging sapi panggang, endhog goreng, lan roti beras. Yèn wis mateng, roti beras baka ngembang ing godhohan sup lan siyap disuguhake. Saliyané dipangan nalika dina Seollal, tteokguk uga dipangan ing dina riyaya wulan purnama kang wiwitan (Jeongwol Daeboreum). Saiki tteokguk dipangan bebarengan karo mandu (pangsit) kang isiné daging kang diwènèhi bumbu utawa janganan, mula sop iki uga diaranimandutguk (sop mandu).

Cathetan suku 

Olah-olahan Koréa
Roti
Croissant utawa roti bulan sabit iku jinis roti kang digawé saka adonan puff pastry. Roti croissant uga sinebut kanthi sesebutan roti Prancis Croissant [waca: krwa’song] pisanan karipta ing taun 1683 ing Wina, Ostenrik kanggo ngrayakake kalahe wadyabala muslim Turki kang ngepung kutha iku. Croissant iku simbol saka gendéra Turki kang wujudé bulan sabit (crescent). Mula nalika dhahar roti iku, kaya-kaya wis dhahar kutha Turki lan kaum Muslim liyané.

Miturut carita, roti iki pisanan diripta déning wong Polen kanggo ngrayakake kamenangane wadyabala Perancis ing taun 732 serbuan wadyabala Muslim kang paling nemtokake ing The Battle of Tours. Nanging wujudé kang arep kaya bulan sabit diripta ing taun 1683.

Nganti tekan seprene, French Croissannt (Roti Prancis) isih manggon ing pangonan kang wigati lan kaurmat ing sakabehing sarapan kang wis sumadya ing sadhuwuring méja makan wong-wong Éropa lan Amérika. Nanging, akèh kang ora ngerti yèn roti kang didhahar iku ana gegayutane karo pertempuran sengit punjul 1200 taun kapungkur.

Cathetan sikil 

Panganan
Roti
Perancis
Stephen Chow (prasaja: 周星驰; tradhisional: 周星馳; Pinyin: Zhōu Xīngchí; Kanton: 广东话/廣東話 Chow Sing-chi) () ya iku aktor, prodhuser, lan sutradara filem kang kondhang saka Hong Kong dhèwèké olih jejuluk "raja pandhagel" déning pers Hong Kong.
Ya iku Aktor saka Hong Kong kang kondhang amarga filem-filem dagelan, dhèwèké duwé jeneng lair Sing-chi Chow.
Dhèwèké iku penggemar berat Bruce Lee, iku kang anggawe dhèwèké péngin njegur ning donya peran.
Stephen Chow miwiti kasuksesané saka acara TV kang judhulé 430 SPACE SHUTTLE kang ditayangaké ning televisi Hong Kong nalika taun 1983.
Avara mau dadi kondhang bebarengan karo kasuksesan kang ditarima déning Stephen Chow.

Saka kono dhèwèké nyoba kanggo mainaké peran kang luwih gedhé, ya iku ning layar lebar.
Amarga nyoba-nyoba mau dhèwèké malah olih bebungah Taiwanese Golden Horse Award.

Kasuksesané dadi pemeran pembantu anggawe dhèwèké olih peran utama ning filem komedi kang judhulé Chow Yun Fat kang judhulé DU SHENG nalika taun 1990.
Saja kono dhèwèké duwé potensi kanggo meranaké tokoh-tokoh ning filem komedi lan parodi.
Tuladhané ya iku filem kang kondhang lan ora bakal dilalikaké déning para panggemaré, ya iku filem kang judhulé SHAOLIN SOCCER lan KUNG FU HUSTLE
kang akiré anggawe perusahaan filem Hollywood remen lan péngin tuku hak pengedarané ning donya.

Taun 2010 Dhèwèké ngerilis filem animasi 'CJ7', filem kartun mau diadaptasi saka filem komedi sci-fi kang dibintangi Chow ning tanu 2008.
Karakter, setting lan filem iki tetep padha karo filemé kang asli nanging ceritané digawé béda.

Sutradara Hong Kong, Toe Yuen dipercaya kanggo ngarahaké animasi ini.
Chow, kang uga njabat dadi prodhuser lan bintang mligi, dhèwèké ngakoni marang para watawan manawa filem iki filem dubbing ning basa Mandarin.
Meski Chow dhéwé bisa nganggo basa Mandarin, kanggo karakteré diisi déning Shi Banyu.

Ning filem kartun ini, kabèh bintangé asli ning filem iki bali manèh meranaké karakteré dhéwé-dhéwé.
Meski nalika iku wis kondhang karo filem-filem 3-D, Chow tetep migunakaké tèknologi 2-D ning filem animasi mau.
Mituruté, kang anggawe para penonton péngin nonton iku amarga ceritané kang apik.
NIng filem CJ7 asli ning taun 2008 iki nyeritakaké bocah cilik karo asu aliené.

Filmografi 
<div style="font-size: 95%">

Cathetan suku 

Aktor Hong Kong
Lair 1962
Bánh mì utawa bánh mỳ (basa Inggris:/ˈbʌnmiː/, basa Vietnam: [ɓǎːɲ mî]), iku capurane biskuit utawa cake (Bánh) lan tepung utawa gandum (mì), iku baguette saka Vietnam kang kagawe kanthi nyampurake gandum lan tepung beras, nanging luwih misuwur kanthi sesebutan jinising sandwich tradhisional. Bánh mì padatan kasajekake kanthi rajangan wortel, daikon (uga sinebut đồ chua), ketimun, ketumbar, Lombok, pâté, mayonnaise lan daging giling utawa tahu. Banh mi misuwur kanthi bahan tambahan kaya ta daging babi kang dibakar utawa dipanggang, dikukus utawa perut babi panggang, sosis Vietnam, daging ayam, keju, lan ham.

Jinising bánh mì 
 bánh mì gà: kanthi daging pitik
 bánh mì trứng: kanthi endhog kang diorah-arik utawa endhog goreng
 bánh mì bì: kanthi kulit babi kang diparut lan bubuk sega bakar
 bánh mì thịt nướng: kanthi daging babi panggangg
 bánh mì xíu mại: kanthi bakso daging babi kang dicincang
 bánh mì xá xíu: kanthi BBQ babi arang siu
 bánh mì thịt heo quay: kanthi babi panggang

Pranala njaba 

 East Meets West in 'Nam Sandwich New York Daily News
 The Banh Mi of My Dreams The Washington Post
 'Wich of the Week: Bánh Mì  YumSugar

Cathetan sikil 

Panganan
Roti
Viètnam
Mario Maulana Azhar (). iku salah sijiné aktor kang asalé saka Indonésia. Mario Maulana iku lulusan Institut Kesenian Jakarta angkatan taun 1999. Mario ngrampungaké kuliyah kanthi jenjang sarjana nalika taun 2003. Mario Maulana luwih seneng éntuk inspirasi saka alam mulané Mario duwé hobi munggah gunung. Mario tau muncak ing Gunung Semeru nalika taun 1997.

Karir 
Mario Maulana wiwit misuwur jenenge nalika dadi bintang iklan saka prodhuk jasa layanan telepon selular bareng karo aktris Luna Maya. Sawisé dadi bintang iklan, Mario Maulana banjur main filem layar lebar. Mario main ing filem kang judhulé Tulalit nalika taun 2008.
Mario uga tau main filem layar lebar kang judhulé Mupeng nalika taun 2008. Ing filem iki, Mario njajal main filem kang sepisanan.

Filmografi 
Film kang dibintangi Mario Maulana.
 Tulalit (2008)
 Mupeng (Muka Pengen) (2008)
 Ku Tunggu Jandamu (2008)
 Asmara Dua Diana (2009)
 Menculik Miyabi (2010)
 Sehidup (Tak) Semati (2010)
 Melodi (2010)
 Lihat Boleh, Pegang Jangan (2010)

Cathetan suku 

Aktor Indonésia
Tokoh Bandar Lampung
Uigwe utawa Panduan Upacara (의궤;儀軌) ya iku teks sajarah kang nulisaké lan ngilustrasekake pirang-pirang prosès upacara kenagaraan lan prastawa wigati ing mangsa Dinasti Joseon (1392-1910), Koréa. Catatan iki duwé manfaat ya iku minangka panduan nalika nganakake upacara-upacara kawinan, panguburan, pista, instruksi ngadegaké yasan pura lan kuburan, pirang-pirang kegiyatan kulawarga karajan lan nganakake pratawa-prastawa liyané. Cathetan iki nulisaké deskripsi kanthi pepak nenani pratélan-pratélan wong kang tumut ing sawijining acara, cacah, posisi lan tanggung jawab, piranti kang digunakaké lan biaya kang dibutuhake. Teks-teks iki disuguhake kanthi ilustrasi kang ana wernane kang nggambaraké sawijining prastawa lan acara. Uigwe duwé 3.430 volume kang akèh-akèhé disimpan ing Universitas Nasional Seoul lan 296 volume ana ing Museum Nasional Perancis ing Paris. Kaping 296 buku mau disita nalika bala Perancis nyerang Pulo Ganghwa ya iku panggonan yasa Oegyujanggak utawa pabukon pura. Amarga biji sejarahe kang dhuwur, Uigwe didaftarake minangka Warisan Memori Dunia UNESCO ing taun 2007.

Cathetan suku 

Sastra Koréa
Buku
Sandwich iku jinis panganan kang digawé saka roti setangkup kang isiné daging lan keju (padatan diwènèhi tomat, brambang, lan kul). Roti kang digawé kanggo gawé sandwich iku diarani sandwich bread kang wujudé segi papat. Nanging, roti liyané uga bisa digawé sandwich, kaya ta French bread, toast bread, hamburger bun, hotdog bun, lan liya-liyané. Padatan ing sadhuwuring roti diolesi mayones sithik, mentega, margarin utawa lenga zaitun kanggo perekat lan bisa nambah aroma. Sandwich racaké didol ing restoran utawa ing cafe.

Ing nagara kang wargane ora dhahar sega, sandwich padatan digawa menyang sekolah utawa menyang kantor diwadhahi ing sajeroning kothak kang diarani lunchbox utawa sajeroning kantong kertas awarna coklat kang diarani brown bag (sandwich bag) lan dihahar nalika dhahar siyang.

Sandwich uga digawa minangka panganan praktis nalika plesiran, munggah gunung utawa mung lumaku-lumaku. Ing omah, sandwich didhahar minangka nyamikan utawa kanggo njangkepi dhaharan utama. Yèn didhahar minangka dhaharan utama, sandwich padatan disajekake karo dhaharan pandamping kaya ta sup (soup-and-sandwich), selada (salad-and-sandwich), kripik kenthang, kenthang goreng, asinan ketimun), utawa selada kol.

Cathetan sikil 

Panganan
Roti
Amérika
Norika Fujiwara dhèwèké iku artis saka Jepang kang (). Dhèwèké dadi ratu kasulistyan Jepang, modhèl uga aktris, tau dadi Miss Japan nalika taun 1992. Dhèwèké dadi Miss Japan ing taun 1992 lan dadi modhèl èksklusif kanggo kalawarti CanCam. Dhèwèké asring metu ing filem-filem, sérial TV lan uga ing iklan-iklan TV.

Fujiwara dikabaraké njalin asmara lokasi karo Andy Hug. Dhèwèké palakrama karo Tomonori Jinnai ing tanggal 17 Fèbruari taun 2007 ing Ikuta Shrine ing kutha Kobe nanging ana isu babagan sakloron kang pisahan ing sasi Maret taun 2009 nganti ing tanggal 23 Maret taun 2009 sakloron kanthi resmi wis pegatan.

Karir 
Sawisé taunan dadi modhèl, Fujiwara nuli nyambut gawé dadi jurnalis lan juru ngomong internasional, kaya ta peranané nalika dadi duta Jepang-Koréa sasuwené ajang FIFA World Cup 2002,
nglapuraké saka Olimpiade 2004 ing Yunani lan uga lunga menyang Afganistan lan nindakaké pamèran foto ing kana. Fujiwara sadurungé tau dadi panata acara kanggo K-1 ing acara utama nganti taun 2006 kang akiré digantèkaké déning Waka Inoue.

Fujiwara ngentongaké sawulan kanggo acara kulawarga ing Amérika lan kanggo nerusaké sinau basa Inggris. Dhèwèké duwé pepénginan manawa mengko dhèwèké bakal bisa mèlu meranaké ing filem kang basané Inggris lan diprodhuksi déning perusahaan filem saka Amérika utawa Inggris. Dhèwèké wis nglamar kanggo filem kang nganggo basa Inggris, "China Strike Force". Ing taun 2007, dhèwèké nekani India kanggo nggawé filem dhokumèntèr kang judhulé "Super 30".

Fujiwara uga olèh peran utama ing filem "Great Teacher Onizuka". Ing filem mau dhèwèké meranaké tokoh ing filem kang sèmi romantis iki bebarengan karo Sorimachi Takashi.
Taun 2002 dhèwèké dadi wakil Goodwill kanggo turnamèn World Cup taun 2002 ing Koréa/Jepang. Dhèwèké uga tau dadi modhèl ing fashion tv.

Filmografi 
Film-filem kang tau dibintangi Noriko:
 2010 CHANCE
 2009 GYNE
 2009 TSURE GA UTSU NINARIMASHITE
 2008 HIMITSUNA OKUSAN 3: IKEMEN HOSUTO SATSUJIN JIKEN
 2007 OISHII GOHAN: KAMAKURA KASUGAI KOMETEN
 2007 HIMITSU NA OKUSAN 2: KYÔTO GION NO MAKI
 2006 HIMITSUNA OKUSAN
 2006 ROMANCE NOVEL
 2006 59 BANME NO PROPÔZU
 2006 DAMENS WALKER
 2005 OH OKU HANA NO RAN
 2004 KEKKON NO KATACHI
 2003 ANATA NO JINSEI OHAKOBISHIMASU
 2001 STAR STRUCK
 2001 MUKASHI NO OTOKO
 2000 SPY_N NORIKA FROM ASIA
 2000 OKUMAN CHÔJA TOKEKKON SURU HÔHÔ
 1999 GTO
 1999 KIKEN NA KANKEI
 1998 WITH LOVE
 1998 AKIMAHENDE
 1997 CAT'S EYE
 1997 SORE GA KOTAE DA!
 1997 NINGEN ISU
 1997 HITOTSU YANE NO SHITA 2
 1997 LOVE GENERATION
 1995 HANA YORI DANGO

Cathetan sikil 

Aktris Jepang
Lair 1971
Fahmi Idris (). Fahmi Idris iku pengusaha. Saliyané dadi pengusaha, Fahmi Idris uga dadi pulitikus ing nagara Indonésia. Fahmi Idris iku Mantri Perindustrian ing Kabinet Indonésia Bersatu kang dilantik nalika tanggal 7 Dhésèmber 2005. Sadurungé iku, Fahmi Idris njabat dadi Mantri Tenaga Kerja lan Transmigrasi ing kabinèt kang padha uga. Nanging jabatané dadi Mantri Tenaga Kerja lan Transmigrasi banjur digantekake karo Erman Suparno nalika ana perombakan kabinèt. Perombakan kabinèt iku kadadéan nalika sasi Dhésèmber taun 2005, lan dirombak karo Présidhèn Yudhoyono.
Fahmi Idris ngugemi agama Islam.

Fahmi Idris iku lulusan saka Universitas Indonésia (UI) ing babagan ngèlmu ékonomi. Fahmi iku aktivis, mulane banjur seneng ing donyaning pulitik. Nalika taun 1965-1966, Fahmi Idris njabat dadi Ketuwa Senat Fakultas Ékonomi UI. Sawisé lulus saka Universitas Indonésia, Fahmi banjur duwé usaha. Nalika taun 1984, Fahmi Idris banjur nggabung karo Parté Golongan Karya utawa kang diarani Golkar. Nalika taun 1998 nganti 2004, Fahmi Idris njabat dadi Ketua DPP Golkar ing Jakarta. Ing taun kang padha uga Fahmi banjur dilantik dadi Mantri Tenaga Kerja lan Transmigrasi. Fahmi njabat dadi Mantri Tenaga Kerja ing Kabinet Reformasi Pangyasa pimpinan B.J. Habibie.

Cathetan suku 

Mantri Indhustri Indonésia
Mantri Kabinet Indonésia Bersatu
Tokoh Golkar
Tokoh ICMI
Alumni Universitas Indonésia
Wong Jakarta
Mantri Bau lan Transmigrasi Indonésia
Lair 1943
Wuni (Antidesma bunius (L.) Spreng.) iku salah siji wit kang isih sakulawarga karo Euphorbiaceae. Jeneng lokal wuni ya iku Barune, huni, h. gedeh, h. wera (Sunda, Burneh (Madura), buni, katakuti, kutikata (Maluku), Bune tedong (Makasar), U ye cah (China).

Wit wuni dhuwuré 15–30 m. Wité duwèni pang sedheng lan sumebar ing Asia Tenggara lan Australia, ing Jawa thukulé alasan ing alas, uatawa tinandur ing kebon. Saliyané iku, wit iki bisa ketemokaké ing dataran cendhèk kang dhuwuré 1.400 m dpi. Godhongé tunggal, pangé cekak, wujudé bunder sungsang nganti lanset, dawané 9–25 cm, pinggiré rata rada bergelombang, pucuké lancip, pangkal tumpul. Godhong nomé awarna ijo nom, yèn wis tuwa awarna ijo tuwa. Buni omahé loro, kembang sajeroning tandan, metu saka ketiak godhong utawa ing pucuké pang. Wohé cilik-cilik dawané 1 cm, wujudé èlips awarna ijo, yèn mateng awarna wungu semu ireng lan rasanè legi rada kecut. Winihé pipih kanthi rusuk awujud jala. Godhong nomé rasané kecut, bisa digawé janganan utawa didhahar mentehan minangka lalaban. Woh nomé dirujak karo woh liyané, yèn kang mateng bisa langsung didhahar, diekstrak kanthi brandi, digawé selai utawa sirop. Godhong wuni diarani mojar, padatan kanggo campuran ramuan jamu keséhatan. Wit wuni ditandur kanthi cara nybaraké winih utawa okulasi.

Mupangaté woh wuni ya iku kanggo njaga kasarasan mripat amarga duwèni kandhutan vitamin A kang akèh, bisa nglancaraké saluran pencertaan lan ncegah bebelen, minangka Antioksidan lan njaga kekebalan awak.

Woh wuni duwé kasiyat bisa nambani lelara kurang darah, darah kotor, hipertensi, Jantung dheg-dhegan, watuk, Ganguan pencernaan, Sifilis, Kencing nanah,

cathetan sikil 

Woh-wohan
Obat
Venus saka Willendorf utawa Venus of Willendorf yaiku ukiran saka jaman Paleolitikum kang diukir saka watu gamping, asale kira-kira saka taun 25.000-21.000 SM. Ukiran iki ditemukaké ing Willendorf, Ostenrik.

Sanajan ukurane padha tangan, karya seni iki dianggep monumental lan ekspresif kanthi wujud kang organik. Ukiran iki ngatonaké wujud oval gelombang kang nggambaraké sirah, dhadha, torso lan pupu. Pérangan rai, gulu lan sikil pérangan ngisor katon dieliminasikaké. Tangan lorone pangkon-pangkonan ing dhadha kang ora gampang dikenali amarga ora sampurna. Adhedhasar spekulasi, pangukiran mung ing pérangan-pérangan tinamtu amarga ana hubungane karo fungsi nyusoni lan reproduksi.

Yèn dibandingaké ing sisih lorone, mula pérangan ngarepe luwih diprioritasaké tinimbang pérangan mburi kang nandhakaké barang iki pancen dideleng saka ngarep. Amarga frontalitas yaiku karakter kang akèh dituduhaké ing karya seni religius ing abad-abad candhaké, kombinasi frontalitas lan simbolis kang kakehan iki disimpulaké déning para ahli yèn Venus of Willendorf minangka dewi kesuburan.

Panemin iki minangka salah siji saka figur wong wadon prasajarah kang dijenengi Venus (jeneng dewi cinta lan ayune Romawi). Sanajan ora ana bukti kang nuduhaké sapa kang dilambangaké déning ukiran mau. Artefak-artefak iki duwé ukuran dhadha lan bokong kang kakehen, ngindikasekaké yèn anané gehayutane karo kesuburan yaiku pelestarian sawijining spésies.

Venus of Laussel 
Venus of Laussel yaiku ukiran kang padha karo Venus of Willendorf, nanging diukir minangka relief. Ukiran iki ditemukaké ing Laussel, Dordogne, Perancis lan asalé saka 25.000 SM-23.000 SM. Bokong lan dadane duwé ukuran kang gegedhen lan tangane luwih katon jelas. Dhèwèké nyekel sawijining sungu kéwan kang diukir nganggo tangan tengene.

Pranala njaba 
 Women in Prehistory, The Venus of Willendorf
 The Venus of Willendorf

Cathetan suku 

Reca
Artefak
Paleolitikum
Reca ing Ostenrik
Kolesterol ya iku metabolit yang mengandung lemak sterol () yang ditemukan pada membran sel dan disirkulasikan dalam plasma darah. Ya iku sawijing lipid kang awujud molekul lemak utawa kang meh padha. Kolesterol ya iku jinis mirunggan lipid kang karan steroid. Steroids ya iku lipid kang duwé struktur kimia mirunggan. Struktur iki asalé saka  4 ali-ali atom karbon.

Steroid liyané kalebu steroid hormon kaya ta kortisol, estrogen, lan testosteron. Nyatané,kabéh hormon steroid digawé saka owahan-owahan struktur dhasar kimia kolesterol. Nalika gawé sawijiné molekul saka ngubahan molekul kang luwih gampang, para ilmuwan nyebut sintesis.

Hiperkolesterolemia tegesé bilih kadar kolesterol luwih dhuwur ing jero getih.

Kolesterol bisa digawé kanthi cara sintetik. Kolesterol sintetik saiki wiwit ditrepké ing teknologi layar lebar (billboard) sebagai alternatif LCD.

Dhuwuré kadar kolestrol ing jero awak dadi pemicu metuné warna lelara. Pola mangan séhat minangka faktor utama kanggo nyingkiri babagan iku. Nanging, ora kabéh kolestrol duwé dampak buruk kanggo awak. Namung kolestrol kang kalebu kategori LDL waé kang berakibat buruk éwondéné jinis kolestrol HDL minangka kolestrol kang bisa melarutkan kolestrol jahat ing jero awak. Batas normal kolesterol ing jero awak ya iku 160–200 mg. Kadar kolesterol kang dhuwur bisa dimudhunké nganggo simvastatin.

Cathetan suku 

Senyawa organik

la:Cholesterol